**भारत सरकार**

**रेल मंत्रालय**

**राज्‍य सभा**

**27.07.2018 के**

**अतारांकित प्रश्‍न सं. 1276 का उत्‍तर**

**मुंबई में सड़क ऊपरि पुल के ढहने की घटना की जांच**

**1276. डॉ. टी सुब्‍बारामी रेड्डी:**

**श्रीमती अम्बिका सोनी:**

**क्‍या रेल मंत्री यह बताने की कृपा करेंगे कि:**

(क) क्‍या मंत्रालय ने मुंबई में रेलवे की पटरियों पर सड़क ऊपरि पुल के ढहने की हाल ही में हुई घटना की जांच की है;

(ख) यदि हां, तो उसके ढहने के क्‍या कारण थे और उसके लिए कौन-कौन से अधिकारी जिम्‍मेदार हैं;

(ग) क्‍या यह सुनिश्‍चित करने के लिए कि ऐसी दुर्घटनाओं की पुनरावृत्ति न हो तथा यात्रियों की सुरक्षा के लिए रेल उपरि पैदल पार पथ तथा सड़क अधोमार्गी पुलों की कोई सुरक्षा लेखा परीक्षा कराई जाएगी; और

(घ) देश में उन कमजोर रेलवे पुलों को प्रतिस्‍थापित करने के लिए क्‍या प्रयास किए जा रहे हैं, जिस पर से रेलगाडि़यां गुजरती हैं और तत्‍संबंधी ब्‍यौरा क्‍या है?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क) और (ख) : जांच करवाने के लिए रेल संरक्षा आयुक्त/पश्चिम सर्कल को नामित किया गया है। इसकी जांच चल रही है।

(ग) और (घ) : भारतीय रेलों पर पुलों के निरीक्षण के लिए एक सुव्यवस्थित प्रणाली है। सभी पुलों का एक वर्ष में दो बार निरीक्षण किया जाता है, एक मानसून की शुरुआत से पहले और दूसरा मानसून के बाद एक विस्तृत निरीक्षण किया जाता है। इसके अलावा, कुछ पुलों का उनकी स्थिति के आधार पर भी बार-बार निरीक्षण किया जाता है। रेलवे पुलों की मरम्मत/सुदृढ़ीकरण/पुनरूद्धार/पुनर्निर्माण एक सतत प्रक्रिया है और इन निरीक्षणों के दौरान पाई गई उनकी वास्तविक हालत के आधार पर जहां-कहीं भी अपेक्षित होता है, यह कार्य किया जाता है। विगत पांच वर्षों (2013-14 से 2017-18), के दौरान, भारतीय रेलों पर कुल 3758 पुलों की मरम्मत/सुदृढ़ीकरण/पुनरूद्धार/पुनर्निर्माण किए गए हैं। 01.04.2018 की स्थिति के अनुसार, कुल 4027 रेलवे पुलों को मरम्मत/सुदृढ़ीकरण/पुनरूद्धार/पुनर्निर्माण के लिए स्वीकृत किया गया है।

एक अतिरिक्त उपाय के रूप में, रेलने ने भारतीय प्रौद्योगिकी संस्थान, मुंबई के साथ परामर्श करके मुंबई मंडल के सभी उपरि सड़क पुलों और शिरोपरि पाइप क्रॉसिंगों की लेखा परीक्षा शुरू कर दी है।

\*\*\*\*\*